Til de på vedlagte høringsliste anførte

Sagsbeh: LEOL

Sagsnr.: 15/00518

Dato: 30. maj 2016

# Høring af national referencearkitektur for lokalisering og emneidentifikation

Sundhedsdatastyrelsen har udarbejdet forslag til referencearkitektur for lokalisering og emneidentifikation, som hermed udsendes i offentlig høring.

Referencearkitekturens formål er at fungere som pejlemærke og fælles ramme for projekter relateret til lokalisering og automatisk identifikation. Målet er at lette udveksling af lokaliseringsrelaterede informationer og udnytte investeringer i lokaliseringsrelaterede systemer mere effektivt.

Referencearkitekturen skal være robust, så det sikres, at den fremover kan håndtere nye forretningskrav og forandringer i de ydre påvirkninger. For at opnå dette skal internationale godkendte standarder anvendes så der skabes så få bindinger mellem applikationer, teknologier og ydre faktorer som muligt. Referencearkitekturens skal sikre, at der sker en afkobling imellem applikationer og den underliggende teknologi og infrastruktur til lokalisering og emneidentifikation. Det indebærer, at applikationer og de underliggende teknologier kan udvikle sig uafhængigt af hinanden uden for store gensidige påvirkninger.

Anvendelse af Referencearkitekturen vil have en række fordele, herunder:

* Simplificere integrationen mellem systemer så de kan ”tale sammen”
* Lette adgangen til og dermed værdien af lokaliseringsdata
* Danne grundlag for genbrug af metoder og software komponenter på tværs af systemer
* Levere en begrebsramme til at tale om lokalisering og emneidentifikation
* Give inspiration til nye systemer eller ændringer af eksisterende systemer, så de tilgængelige data udnyttes mest muligt
* Indgå i kravene ved indkøb af it-løsninger

Formålet med høringen er at indhente synspunkter vedr. referencearkitekturens anvendelighed og dens forslag til anvendelse af standarder på området.

Bemærkninger til referencearkitekturen bedes fremsendt til Sundhedsdatastyrelsen senest d. 4. juli 2016.

Eventuelle spørgsmål kan rettes til Lars Østrup Leiding på e-mail loel@sundhedsdata.dk, telefon 72216887 eller Esben Dalsgaard ead@sundhedsdata.dk på e-mail ead@sundhedsdata.dk, telefon 72216830.

Med venlig hilsen

Lars Østrup Leiding

Sundhedsdatastyrelsen